NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1029/2009

**1081a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. (tlač 1081) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1473 zo 17. júna  2009 pridelila vládny návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. (tlač 1081) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie, rozpočet a menu**

**Výboru Národnej rady Slovenskej republiky pre hospodársku politiku**

**Výboru Národnej rady Slovenskej republiky pre pôdohospodárstvo, životné prostredie a ochranu prírody a**

**Výboru Národnej rady Slovenskej republiky pre verejnú správu a regionálny rozvoj**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 688 z 2. septembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie, rozpočet a menu uznesením č. 563 z 2. septembra  2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodársku politiku uznesením č. 545 z 2. septembra  2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 442 z  2. septembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 303 z  2. septembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**1.** **K čl. I, 7. bodu**

V poznámke pod čiarou k odkazu 12ca sa citácia „12ca) Čl. 12 ods. 1 nariadenia (ES) č. 73/2009“ nahrádza citáciou „12ca) Čl. 12 ods. 1 nariadenia (ES) č. 73/2009 (Ú. v. EÚ L 30, 31.1.2009).“

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**2.**  **K čl. I, 8. bodu**

V poznámke pod čiarou k odkazu 15 sa slová „(Mimoriadne vydanie Ú. v. EÚ, kap. 3/zv. 25)“ nahrádzajú slovami „(Ú. v. ES L 102, 17.4.1999; Mimoriadne vydanie Ú. v. EÚ, kap. 3/zv. 25)“ a za slová „Čl. 36, 37, 38, 39, 40, 43, 46, 47 nariadenia“ sa vkladá slovo „Rady“.

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**3. Za § 9 vložiť nový § 9a, ktorý znie:**

# „§ 9a

1. Platobná agentúra je oprávnená uhradiť daň z pridanej hodnoty v plnej výške alebo v zodpovedajúcej časti ministerstvu, rozpočtovým organizáciám a príspevkovým organizáciám zriadeným ministerstvom podľa osobitného predpisu31a) a obciam, ak táto daň súvisí s podporami poskytnutými platobnou agentúrou z Programu rozvoja vidieka alebo Operačného programu Rybné hospodárstvo.
2. Ak si subjekty oprávnené na úhradu dane z pridanej hodnoty podľa odseku 1 môžu uplatniť odpočítanie dane z pridanej hodnoty, platobná agentúra im takúto daň neuhradí.“.

Poznámka pod čiarou k odkazu 31a) znie:

„31a) § 21 ods. 5 zákona č. 523/2004 Z. z.“

Podľa nariadení Rady (ES) č. 1698/2005 a 1198/2006 nie je nenávratná DPH oprávneným výdavkom pre takých príjemcov, akými sú štátne orgány, orgány regionálnej a miestnej správy a iné orgány riadiace sa verejným právom. To v praxi znamená, že v rámci financovania opatrení Programu rozvoja vidieka SR 2007 – 2013 a Operačného programu Rybné hospodárstvo SR 2007-2013 nemôže byť z výdavkov EPFRV a EFRH ako oprávnený výdavok financovaná DPH zaplatená predovšetkým obcami, Ministerstvom pôdohospodárstva SR a organizáciami v jeho zriaďovateľskej pôsobnosti, čo pôsobí ako diskriminačný faktor vo vzťahu k prijímateľom rovnakého charakteru uchádzajúcimi sa o finančnú pomoc zo štrukturálnych fondov. Predkladaný pozmeňovací návrh túto diskrimináciu odstraňuje a súčasne je plne v súlade s Memorandom o spolupráci pri riešení dopadov finančnej a hospodárskej krízy na slovenskú spoločnosť, uzavretom medzi vládou Slovenskej republiky a Združením miest a obcí Slovenska, v ktorom sa vláda SR rozhodla obciam garantovať vrátenie dane z pridanej hodnoty v rámci Programu rozvoja vidieka.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**4. K čl. I, 15. bodu**

V § 11 ods. 2 sa za slovo „podpôr“ vkladá slovo „poskytnutých“.

Pripomienka zosúlaďuje predmetné ustanovenie so súčasne platným znením zákona [napr. § 3 ods. 2 písm. a)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**5.** **K čl. I, 15. bodu**

V poznámke pod čiarou k odkazu 33 sa slová „(Mimoriadne vydanie Ú. v. ES, kap. 11/zv. 32)“ nahrádzajú slovami „( Ú. v. ES L 102, 17.4.1999; (Mimoriadne vydanie Ú. v. ES, kap. 11/zv. 32).“

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**6. K čl. I, 18. bodu**

V § 13 ods. 4 sa vypúšťa slovo „pôdohospodárstva“.

Pripomienka berie do úvahy zavedenie legislatívnej skratky pre Ministerstvo pôdohospodárstva SR v § 1 ods. 1 písm. a) platného znenia zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**7. K čl. I 20. bodu**

V § 16a ods. 1 sa vypúšťa posledná veta.

Jednostupňové rozhodovanie nie je v súlade s princípmi                                                            právneho štátu.

**Ústavnoprávny výbor Národnej rady Slovenskej republiky**

**Gestorský výbor odporúča neschváliť**

**8. K čl. I 20. bodu**

V § 16c ods. 2 sa vypúšťa posledná veta.

Jednostupňové rozhodovanie nie je v súlade s princípmi                                                            právneho štátu.

**Ústavnoprávny výbor Národnej rady Slovenskej republiky**

**Gestorský výbor odporúča neschváliť**

**9. K čl. I, 20. bodu**

V poznámke pod čiarou k odkazu 41a sa slová „(Mimoriadne vydanie Ú. v. EÚ, kap. 3/zv. 44)“ nahrádzajú slovami „(Ú. v. EÚ L 141, 30.4.2004; Mimoriadne vydanie Ú. v. EÚ, kap. 3/zv. 44)“ a slová „nariadenie (ES) č. 73/2009“ nahrádza slovami „nariadenie (ES) č. 73/2009 (Ú. v. EÚ L 30, 31.1.2009)“.

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**10. K čl. I, 20. bodu**

Poznámka pod čiarou k odkazu 41c znie:

„41c) Napríklad čl. 138 nariadenia (ES) č. 1973/2004 (Ú. v. EÚ L 345, 20.11.2004) v platnom znení, čl. 51 nariadenia (ES) č. 796/2004 (Ú. v. EÚ L 141, 30.4.2004; Mimoriadne vydanie Ú. v. EÚ, kap. 3/zv. 44) v platnom znení, čl. 16 nariadenia (ES) č. 1975/2006 (Ú. v. EÚ L 368, 23.12.2006) v platnom znení, § 4 ods. 4 nariadenia vlády Slovenskej republiky č. 114/2009 Z. z.

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES a vypustenie citácie nariadenia č. 159/2007 Z. z. v súvislosti s jeho zrušením.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**11. Za článok I sa vkladá nový článok II, ktorý znie**:

„Čl. II

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z. a zákona č. 129/2009 Z. z. sa mení a dopĺňa takto:

1. V § 8 ods. 4 sa za štvrtú vetu vkladá nová piata veta, ktorá znie: „Bežné výdavky na úhradu dane z pridanej hodnoty podľa osobitného zákona24a)možno so súhlasom ministra financií použiť aj v nasledujúcom rozpočtovom roku na určený účel.“.

Navrhovanou úpravou sa vytvára priestor pre prenos nevyčerpaných výdavkov určených na úhradu dane z pridanej hodnoty podľa zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka do nasledujúceho rozpočtového roka, a to na základe súhlasu ministra financií.

2. V § 14 ods. 7 štvrtej vete sa za slovami „Sociálna poisťovňa“ vypúšťa čiarka a slová „zdravotné poisťovne zriadené zákonom alebo zdravotné poisťovne, ktorých zakladateľom je štát“.

Navrhovanou zmenou sa zosúlaďuje právna úprava zákona o rozpočtových pravidlách so zákonom č. 581/2004 Z. z. v nadväznosti na novelizáciu ustanovenia § 11 ods. 10 zákona č. 581/2004 Z. z., podľa ktorého je každá zdravotná poisťovňa povinná predložiť vláde na prerokovanie svoj rozpočet na verejné zdravotné poistenie do 30. novembra.

Doterajší článok II sa označuje ako článok III.

3**.** Zároveň je potrebné upraviť názov návrhu zákona nasledovne: „Vládny návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. a o zmene a doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov“.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 6, 9 až 11 hlasovať spoločne s návrhom gestorského výboru uvedené body **schváliť.**

O bodoch spoločnej správy č. 7 a 8 hlasovať spoločne s návrhom gestorského výboru uvedené body **neschváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. (tlač 1081) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. (tlač 1081) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 459 z 8. septembra 2009.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jozef **Ď u r a č k a** v. r.

predseda výboru